Diari Oficial de la Generalitat Valenciana


Sumari del DOGV 3327, del 10-09-1998 (1998/7316)

ORDRE de 26 de juny de 1998, de la Conselleria de Cultura, Educació i Ciència, per la qual s'autoritza la implantació anticipada del Batxillerat de la nova ordenació educativa a determinats centres privats.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3327

Data del DOGV
:   10-09-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/7316


Data del document
:   26-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 26 de juny de 1998, de la Conselleria de Cultura, Educació i Ciència, per la qual s'autoritza la implantació anticipada del Batxillerat de la nova ordenació educativa a determinats centres privats. [1998/Q7316]
  
Els expedients han estat iniciats per la titularitat dels centres en sol·licitud d'autorització per a implantar anticipadament el Batxillerat de la nova ordenació educativa.
  
La inspecció educativa ha emés en tots els casos un informe favorable al que es sol·licita, ja que els centres disposen de l'autorització necessària per a impartir els ensenyaments de Batxillerat.
  
Atés que la disposició addicional única del Reial Decret 173/1998, de 16 de febrer (BOE de 17.02. 98), pel que es modifica i completa el Reial Decret 986/1991, de 14 de juny, que aprovà el calendari d'aplicació de la nova ordenació educativa (BOE de 25.06.1991) permet a les administracions educatives, segons els seus criteris de planificació, anticipar respecte al calendari general, parcialment, la implantació dels diversos ensenyaments de règim general i especial.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la implantació anticipada del Batxillerat de la nova ordenació educativa, a partir de l'inici del curs 1998/99, als centres docents privats que es relacionen en l'annex, per a cadascú d'ells s'especifiquen les condicions.
  
Segon
  
Els centres hauran de complir les condicions que en matèria d'ordenació acadèmica i dotació de recursos personals requerix la normativa vigent per als ensenyaments que s'autoritzen.
  
Dita ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació de la present ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigix l'article 110.3 de la Llei 30/1992.
  
València, 26 de juny de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Centre: Martí Sorolla II
  
Domicili: c/ Enginyer Joaquin Belloch, 45
  
Localitat: València
  
Província: València
  
Titular: Martí Sorolla, Coop. Valenciana
  
Codi: 71906594
  
Modalitats de Batxillerat que s'implanten:
  
- Ciències de la Natura i la Salut, i Humanitats i Ciències Socials
  
Centre: García Hernández
  
Domicili: av. Catalunya, 1
  
Localitat: València
  
Província: València
  
Titular: José Luis García Hernández
  
Codi: 58331248
  
Modalitats de Batxillerat que s'implanten:
  
- Ciències de la Natura i la Salut, i Humanitats i Ciències Socials
  
Durant el període transitori d'extinció dels ensenyaments de Batxillerat Unificat Polivalent impartits pel centre, aquest no podrà tenir en funcionament, en conjunt, un número superior d'unitats a les 15 que té autoritzades mitjançant l'Ordre de la Conselleria d'11 de març de 1982 (DOGV de 22.06.82).